8  نوامبر سئچیم‌لرین‌دن گؤزلنیلمز بیر شکیلده ظفرله چیخان دونالد ترامپ، آمریکا‌نین 45.جی باشقانی اولدو.
آنجاق بیر چوخ انسان بو نتیجه‌دن راضی دئییل.
اؤلکه‌ده بیر چوخ شهرده، ترامپ علیه‌ینه گؤستری‌لر تشکیل ائدیلدی.
ترامپین کؤچمنلره، مسلمان‌لارا و باشقا آزینلیق قروپ‌لارینا قارشی سرت اوسلوبونو تنقید ائدن اعتیراضچی‌لار، "منیم باشقانیم دئییلسن" شعاری وئردی.
جمهوریتچی پارتیدن نامیزد اولدوغو گون باشلایان دارتیشما و گرگین‌لیک، دونالد ترامپین باشقان سئچیلمه‌سی‌نین آردین‌دان دا داوام ائدیر.
تکزاسدا باشلایان اعتراضدا، اونیورسیته اؤیرنجیلری کوچه‌لری دولدوردو.
"منیم باشقانیم دئییلسن" شعاری‌نین وئریلدیگی گؤسترینین آردین‌دان، تنسی ایالتینده ده اؤیرنجیلر سئچیم نتیجه‌لرینه اعتراض ائتدی.
نیویورکدا دا کوچه‌یه چیخان گؤستریچی‌لر، اعتراض اوچون ترامپ هتلین اؤنونه گئتدی.
واشینگتوندا ایسه اینسان‌لار آغ ائو قارشی‌سیندا توپلاندی.
عرقچی‌لییه یوخ! شعار‌لاری‌نین وئریلدیگی گؤستریده، ترامپین ایفاده‌لری تنقید اولوندو.
ائیلم‌لرین بیر باشقا نقطه‌سی اولان شیکاگودا دا یوزلرجه انسان کوچه‌یه چیخدی.
سان فرانسیسکودا ایسه، اعتیراضچی‌لار دوکان‌لارین شوشه‌لرینه ضرر وئریب، لاستیک یاندیردی‌لار.
